Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil ( http://eur-lex.europa.eu/budget/www/index-et.htm ). Teadmiseks on lisatud nende muudatuste ingliskeelne versioon, mis moodustab eelarve lisa.

2014. aasta novembris arvutas komisjon 2013. ja varasemate aastate käibemaksu ja kogurahvatulu saldod. Need saldod oleks tulnud üldjuhul kanda omavahendite kontole 2014. aasta detsembri esimesel tööpäeval. Võttes arvesse asjaolu, et need saldod olid erakordselt suured (9,5 miljardit eurot), võttis nõukogu 18. detsembril 2014 komisjoni ettepaneku alusel vastu määruse (EL, Euratom) nr 1377/2014, mis võimaldas liikmesriikidel tagasiulatuvalt teatavatel tingimustel lükata käibemaksupõhiste omavahendite ja kogurahvatulul põhinevate omavahendite saldode summade kättesaadavaks tegemise edasi kuni 2015. aasta septembri esimese tööpäevani.

Komisjon teeb ettepaneku suurendada tulude poole peatükis 1 2 traditsioonilisi omavahendeid 800 miljoni euro võrra, et kajastada tollimaksude senist laekumist eelarvesse. Kui aasta viimase kvartali andmed nõuavad kõnealuse prognoosi olulist muutmist, võib komisjon korrigeerida oma arvnäitajaid eelarvemenetluse käigus.

Komisjon on korrigeerinud omavahendite prognoose vastavalt nõukogu 22. mai 2000. aasta määruse (EÜ, Euratom) nr 1150/2000 artiklile 16. Korrigeerimine on eelkõige seotud traditsiooniliste omavahendite ning käibemaksupõhiste omavahendite ja kogurahvatulul põhinevate omavahendite saldodega.

Üldine mõju tulupoolel on kogurahvatulul põhinevate osamaksude vähenemine 9,4 miljardi euro võrra.

17. detsembril 2014 võtsid Euroopa Parlament ja nõukogu vastu paranduseelarve nr 5/2014, millega integreeriti 2014. aasta eelarvesse 2014. aastal kättesaadavaks tehtud ligikaudu 4 miljardi euro suurused käibemaksu ja kogurahvatulu saldod.

1. septembriks 2015 tehti kõik edasi lükatud käibemaksu ja kogurahvatulu saldode maksed kättesaadavaks. Seepärast teeb komisjon ettepaneku kanda eelarvesse 5 723,9 miljonit eurot (negatiivne 211 miljoni euro suurune käibemaksupõhiste omavahendite saldo peatükis 3 1 ja positiivne 5 934,9 miljoni euro suurune rahvamajanduse kogutulul põhinev omavahendite saldo peatükis 3 2).

2015. aasta käibemaksupõhiste omavahendite ja rahvamajanduse kogutulul põhinevate omavahendite saldod

2015. aasta detsembri esimeseks tööpäevaks tuleb liikmesriikidel teha kättesaadavaks 2014. ja varasemate aastate käibemaksupõhiste ja kogurahvatulul põhinevate omavahendite saldod. Komisjon teeb olemasoleva teabe põhjal ettepaneku kanda eelmiste aastate käibemaksupõhiste omavahendite ja kogurahvatulul põhinevate omavahendite saldona eelarvesse vastavalt –18,2 miljonit eurot ja 1 391,2 miljonit eurot, mille kogumõju on 1 409,4 miljonit eurot. Selle tulemusena vähendatakse vastavalt liikmesriikide makseid kogurahvatulul põhinevatesse omavahenditesse. Nimetatud positiivne summa seondub eelarve tulude poole peatükkidega 3 1 ja 3 2 .

Liikmesriikide saldode arvutused on praeguses etapis veel esialgsed, sest käibemaksu ja kogurahvatulu andmete kontrollimine on veel pooleli. See võib sundida komisjoni arvnäitajaid käesoleva paranduseelarve projekti menetluse käigus korrigeerima.

2.3.Muud tulud

Võttes arvesse eelarveaasta käesolevas etapis laekunud või tõenäoliselt laekuvaid summasid, tehakse ettepanek suurendada netosumma esialgset prognoosi 1 470 miljoni euro võrra. Üksikasjad ridade kaupa on esitatud järgnevas tabelis.





Tuluread Eelarve 2015 PEP 8/2015 Uus summa 5 2 1 – Investeeringutest ja antud laenudest laekuv tulu ning panga- ja muud intressid komisjonile ülekantavaid toetusi saavate asutuste kontodelt 10 000 000 40 000 000 50 000 000 7 0 0 0 – Viivisintressid liikmesriikide riigikassade kontodele tehtud hilinenud maksetelt 5 000 000 5 000 000 10 000 000 7 0 1 – Viivisintressid ja muud intressid rahatrahvidelt 15 000 000 30 000 000 45 000 000 7 1 0 – Rahatrahvid, perioodilised karistusmaksed ja muud trahvid 100 000 000 1 315 000 000 1 415 000 000 7 1 2 – Karistusmaksed ja ühekordsed trahvid, mis on määratud aluslepingust tulenevaid kohustusi rikkunud liikmesriigile Euroopa Liidu Kohtu otsuse täitmata jätmise eest p.m. 50 000 000 50 000 000 8 1 0 – Vahemere piirkonnas asuvate kolmandate riikidega tehtava finantskoostöö raames antud erilaenude ja riskikapitali põhiosa tagasimaksed ja intressid p.m. 30 000 000 30 000 000 Kokku 130 000 000 1 470 000 000 1 600 000 000





2.4.Kogurahvatulul põhinevate omavahendite maksed

Eespool osutatud traditsiooniliste omavahendite prognoosi ning käibemaksupõhiste omavahendite ja kogurahvatulul põhinevate omavahendite saldode korrigeerimise, muude tulude suurenemise ning Euroopa andmekaitseinspektori maksekohustuste assigneeringute vähenemise kogumõju tulemusena vähendatakse PEPga nr 8/2015 liikmesriikide makseid kogurahvatulul põhinevatesse omavahenditesse 9 403,4 miljoni euro võrra.

Liikmesriik Paranduseelarve nr 6/2015 Paranduseelarve projekt nr 8/2015 Uus summa Belgia 2 948 138 218 - 271 023 955 2 677 114 263 Bulgaaria 300 569 728 - 27 631 539 272 938 189 Tšehhi 1 042 222 019 - 95 812 038 946 409 981 Taani 1 961 742 240 - 180 344 034 1 781 398 206 Saksamaa 21 864 405 229 -2 010 006 699 19 854 398 530 Eesti 142 812 302 - 13 128 812 129 683 490 Iirimaa 1 170 159 800 - 107 573 428 1 062 586 372 Kreeka 1 281 873 093 - 117 843 293 1 164 029 800 Hispaania 7 815 907 916 - 718 520 678 7 097 387 238 Prantsusmaa 15 814 431 821 -1 453 829 344 14 360 602 477 Horvaatia 302 256 027 - 27 786 561 274 469 466 Itaalia 11 502 867 468 -1 057 464 881 10 445 402 587 Küpros 118 108 966 - 10 857 822 107 251 144 Läti 179 251 974 - 16 478 732 162 773 242 Leedu 265 124 885 - 24 373 075 240 751 810 Luksemburg 220 672 982 - 20 286 587 200 386 395 Ungari 749 838 714 - 68 933 082 680 905 632 Malta 57 924 570 - 5 325 038 52 599 532 Madalmaad 4 802 411 377 - 441 488 298 4 360 923 079 Austria 2 333 565 332 - 214 525 934 2 119 039 398 Poola 2 913 421 073 - 267 832 388 2 645 588 685 Portugal 1 245 527 807 - 114 502 050 1 131 025 757 Rumeenia 1 106 037 387 - 101 678 620 1 004 358 767 Sloveenia 267 427 364 - 24 584 744 242 842 620 Slovakkia 537 365 257 - 49 400 281 487 964 976 Soome 1 452 033 370 - 133 486 220 1 318 547 150 Rootsi 3 135 321 563 - 288 231 821 2 847 089 742 Ühendkuningriik 16 756 318 720 -1 540 417 520 15 215 901 200 Artikkel 1 4 0 – Kokku 102 287 737 202 -9 403 367 474 92 884 369 728

3.Euroopa andmekaitseinspektor (IX jagu)

Euroopa andmekaitseinspektor on taotlenud, et komisjon esitaks vastavalt finantsmääruse artikli 41 lõikele 2 tema eest paranduseelarve projekti. Selle eesmärk on vähendada nii kulukohustuste assigneeringuid kui ka maksete assigneeringuid (liigendamata kulud) 123 474 euro võrra.

Valikumenetlus uue Euroopa andmekaitseinspektori ja tema asetäitja leidmiseks ei olnud 2015. aasta eelarve projekti koostamise ajaks lõpule viidud. Seetõttu otsustati olla ettevaatlik ja taotleda vajalikud assigneeringud, et katta kulud, mis tekiksid kõige kulukama stsenaariumi, st mõlema Euroopa andmekaitseinspektori liikme väljavahetamise korral. Lõpuks määrati endine Euroopa andmekaitseinspektori asetäitja uueks Euroopa andmekaitseinspektoriks ja seepärast jäävad ajutised hüvitised (56 160 eurot) osaliselt kasutamata.

Pärast seda, kui tõlkekeskuse juhtkond oli paranduseelarved vastu võtnud, maksti Euroopa andmekaitseinspektorile käesoleval aastal tagasi kokku 67 314 eurot. Sellist sihtotstarbelist tulu ei olnud prognoosides ette nähtud ning sellest lähtuvalt väheneb vastavalt vajadus uute assigneeringute järele. Seetõttu leiab Euroopa andmekaitseinspektor usaldusväärse finantsjuhtimise põhimõttest lähtudes, et see tuleks kanda ELi üldeelarvesse tagasi.